cyanic-selkie/wikianc huggingface dataset:
Ada Bojana
Turizam
Inače, trenutno je u toku prodaja Ade Bojane, a na tender koji je raspisala vlada Crne Gore se javilo pet zainteresiranih firmi iz SAD, UAE, Turske, Češke i Hrvatske. Američki dnevnik New York Times je naveo Adu Bojanu, zajedno s Velikom plažom, u Top 31 mjesta za posjetu u 2010. godinu.
Sport
Ada Bojana je prestižno mjesto za surfing na vjetru. Povoljni vjetrovi prave valove koji omogućavaju surfing i jedrenje. Na Adi Bojani se nalazi škola "wind surfinga". Potencijali Ade Bojane zadovoljavaju i amatere i stroge kriterije profesionalaca. Početnicima pogoduje ravna linija vode jezerca na kome se uče prvi koraci u ovom sportu. Već sedmodnevna obuka kod profesionalnih učitelja omogućava uživanje na vjetru, a poslije mjesec dana obuke dostupni su i vjetrovi na otvorenom moru.
K-1
K-1 World Grand Prix  je kickboxing organizacija koji kombinuje tehnike iz muay thaija, karatea, tekvandoa, san shoua, kikboksinga i tradicionalnog boksa. Ime je izvučeno iz skraćenice od Formule 1. K-1 je privatna organizacija i njen vlasnik je Fighting and Entertainment Group iz Japana.
Sport je prvi put osnovao Kazuyoshi Ishii, bivši Kyokushin karatista koji je formirao svoju organizaciju, Seido-kaikan karate, 1980 godine. Uspješno je organizovao nekoliko manifestacija protiv drugih borilačkih vještina. Originalno je koristio pravila Kyokushin karatea ali polako adoptirao i mjenjao pravila koja su danas više slična tim iz kikcboksa. 1993 godine gospodin Ichii je osnovao K-1 organizaciju ekskluzivno kao kikcbox organizaciju u bliskoj saradnji ali nezavisno od Seido-kaikan.
Svake godine se održavaju više K-1 turnira po cijelom svjetu na kojima se takmičari mogu kvalificirati za finale u Tokiju.
Duševine
Duševine su naseljeno mjesto u općini Ilijaš, Bosna i Hercegovina.
Metroragija
Metroragija označava krvarenje izvan menstrualnog ciklusa, kod žena koje nisu u menopauzi.
Uzroci
Može, ali i ne mora biti povezana sa menopauzom. Kod adolescenata obično se javlja iz raznih razloga:
NGC 1815
Najbliži NGC/IC objekti
Sljedeći spisak sadrži deset najbližih NGC/IC objekata.
Marko Samardžija
Marko Samardžija (1936, Gornja Prisjeka, općina Ključ), komandir srpske vojske osuđen za zločine protiv čovječnosti nad bošnjačkim civilima.
Prije rata u BiH je bio prosvjetni radnik. Sud BiH ga je pritvorio 21. marta 2005. godine nakon podizanja optužnice za ratne zločine, a 13. septembra iste godine potvrdio je optužnicu. Glavni pretres u ovom predmetu počeo je 1. februara 2006. godine. Održana su 23 ročišta, s više od 118 sati pred pretresnim vijećem. Dana 3. novembra 2006. Marko Samardžija je osuđen na 26 godina za zločine protiv čovječnosti počinjene u masovnim ubistvima bošnjačkih civila poznatim kao Masakr u Biljanima.
Ulster
mini|200px|desno|Devet kotara koji čine historijsku regiju Ulster mini|200px|desno|Zastava Ulstera Ulster (irski: Ulaidh, ulster-škotski: Ulstér) je historijska regija na sjevero-istoku irskog ostrva. Podjelom ostrva na Irsku i Ujedinjeno Kraljevstvo šest kotara je ostalo u Ujedinjenom Kraljevstvo dok su tri postala dio nezavisne Irske.
Riječ Ulster se ponekad neformalno i netačno koristi kao sinonim za Sjevernu Irsku.
IC 1662
IC 1662 (također poznat kao ESO 29-SC37) je otvoreno zvjezdano jato i nalazi se u sazviježđu Tukan. Prvo otkriće je napravio DeLisle Stewart 27. novembra 1900. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Nupedia
mini|250p|desno|Nupedia logo Nupedia je bila pretežno engleska enciklopedija na internetu, koju su osnovali Jimmy Wales i Larry Sanger. Opstala je od marta 2000. do septembra 2003, najbolje poznata kao prethodnica Wikipedije. Okviri Nupedije bili su prestrogi. Od ljudi se tražilo da imaju doktorat iz područja o kome pišu, te prije nego što je članak objavljen javnosti, prolazio je kroz nekoliko faza provjera i odobravanja.
Nikola Kovačević
Nikola Kovačević, pripadnik srpske teritorijalne odbrane osuđen za krivično djelo zločina protiv čovječnosti nad Bošnjacima i Hrvatima u Bosanskoj krajini.
Patološka fiziologija
Statut Međunarodnog patofiziološkog društva (engl. International Society for Pathophysiology, ISP) određuje granu medicine patofiziologiju kao "...modernu integrativnu biomedicinsku nauku utemeljenu na osnovnim i kliničkim istraživanjima koja se bave mehanizmima odgovornim za pokretanje, razvoj i liječenje bolesti u ljudi...".
Za razliku od patologije koja se uglavnom bavi morfološkim promjenama (promjenama u izgledu), patofiziologija proučava poremećaje funkcije tkiva, organa i cijelog organizma, budući da su ti poremećaji zajednički mnogim bolestima, patofiziologija u prvi plan stavlja cjelovit pristup bolesniku, a ne ograničava se samo na organ u kojem je započeo patološki proces. Povezujući temeljne i kliničke medicinske discipline, u svojem se djelovanju koristi eksperimentalnim radom i kliničkim opažanjima.
Moja bogda sna (Dino Merlin)
Moja bogda sna je šesti studijski album Dine Merlina iz 1993. godine u izdanju diskografske kuće "Nimfa Sound". Album je sniman u studiju RTVBIH, Oaza i JMS (Zagreb).
Formula 1 – sezona 2010.
'''F1 2010. sezona''' je 61. po redu. Prva utrka je bila u Bahreinu 14. marta 2010, a posljednja utrka će biti u Brazilu 14. novembra 2010. Titulu brani Jenson Button i Brawn-Mercedes(Mercedes Grand Prix). U sezoni 2010. nalaze se 3 nove ekipe, 3 nova vozača i leđa Cosworth motor. Toyota i BMW su prije početka sezone objavili da će se povući iz takmičenja. Sauber se i dalje takmiči ali sa novom ekipom.
Novi sistem bodovanja
Bodove osvajaju vozači i ekipe koje su završile utrku po ključu da pobjednik osvaja 25 bodova, drugi 18, treći 15, četvrti 12, peti 10, šesti 8, sedmi 6, osmi 4, deveti 2 i deseti 1 bod.
Möbiusov sindrom
Möbiusov sindrom je rijedak kongenitalni neurološki poremećaj koji karakterizira paraliza lica i nemogućnost pomicanja očiju s jedne strane na drugu. Većina ljudi s Möbiusovim sindromom rađa se sa potpunom facijalnom paralizom i ne mogu zatvoriti oči ili oblikovati izraze lica. Sa sindromom se ponekad javljaju abnormalnosti udova i grudnog koša. Osobe s Möbiusovim sindromom imaju normalnu inteligenciju, iako se ponekad pogrešno smatra da je njihov nedostatak izraza lica tupost ili neljubaznost. Ime je dobio po Paulu Juliusu Möbiusu, njemačkom neurologu koji je prvi opisao sindrom u 1888. U 1994. osnovana je "Fondacija za Moebiusov sindrom", a kasnije te godine održana je prva "Konferencija fondacije za Moebiusov sindrom" u Los Angelesu. Dobrotvornu organizaciju za Möbiusov sindrom osnovala je i registrovala u Ujedinjenom Kraljevstvu 1999. Linda Anderson iz Tyne and Wear, čiji je sin rođen sa ovim stanjem 1980. Vodila je kampanju dugi niz godina, održavala konferencije i držala medicinske govore u Americi prije nego što je morao da se povuče iz dobrotvorne organizacije zbog lošeg zdravlja.
Znakovi i simptomi
Osobe s Möbiusovim sindromom rađaju se s paralizom lica i nemogućnošću pomjeranja očiju bočno. Često im je gornja usna uvučena zbog skupljanja mišića.
Ostali simptomi koji se ponekad javljaju kod Möbiusovog sindroma su:
Djeca s Möbiusovim sindromom mogu imati kašnjenje u govoru zbog paralize mišića koji pokreću usne, mehko nepce i korijen jezika. Međutim, uz logopedsku terapiju, većina ljudi s Möbiusovim sindromom može razviti razumljiv govor. Möbiusov sindrom povezan je sa povećanom pojavom simptoma autizma. Neka djeca sa Möbiusovim sindromom su pogrešno označena kao intelektualno ometena zbog njihovog bezizražajnog lica, strabizma i čestog slinjenja.
Patogeneza
Möbiusov sindrom jest posljedica nerazvijenosti VI i VII glavenog nerva. Uzroci Möbiusovog sindroma su slabo shvaćeni. Smatra se da je rezultat vaskularnog poremećaja (privremenog gubitka protoka krvi) u mozgu tokom prenatalnog razvoja. Može postojati mnogo uzroka za vaskularni poremećaj koji dovodi do Möbiusovog sindroma. Čini se da većina slučajeva nije nasljedna. Međutim, genetičke veze su pronađene u nekoliko porodica. Neke traume majke mogu dovesti do poremećenog ili prekinutog protoka krvi (ishemija) ili nedostatka kisika (hipoksija) fetusu u razvoju. Neki slučajevi su povezani sa recipročnom translokacijom između hromosoma ili bolešću majke. U većini slučajeva Möbiusovog sindroma kod kojih se sumnja na autosomno dominantno nasljeđivanje, a paraliza šestog i sedmog kranijalnog živca (paraliza) se javlja bez pridruženih abnormalnosti ekstremiteta
Upotreba lijekova i traumatska trudnoća takođe mogu biti povezani sa razvojem Möbiusovog sindroma. Upotreba lijekova mizoprostol ili talidomid tokom trudnoće je u nekim slučajevima povezana s razvojem Möbiusovog sindroma. Mizoprostol se koristi za izazivanje pobačaja u Brazilu i Argentini, kao iu Sjedinjenim Državama. Pobačaji mizoprostolom su uspješni u 90% slučajeva, što znači da se trudnoća nastavlja u 10% slučajeva. Studije pokazuju da upotreba misoprostala tokom trudnoće povećava rizik od razvoja Möbiusovog sindroma za faktor 30. Iako je ovo dramatično povećanje rizika, incidenca Möbiusovog sindroma bez upotrebe misoprostala procjenjuje se na 1/50000 do 1/100000 porođaja, aučestalost Möbiusovog sindroma uz upotrebu misoprostola, manja od 1/1.000 porođaja). Upotreba kokaina (koja također ima vaskularne efekte) također je implicirana u Möbiusovom sondromu.
12 crteža Muhameda
12 crteža Muhameda, grupa od 12 sličica na temu islamskog poslanika Muhameda upitnog satiričnog karaktera, iz crtaćeg pera nekoliko različitih danskih karikaturista, prvi put objavljena u danskim dnevnim novinama Jyllands Posten 30. septembra 2005. u ime slobode govora. Objavljivanje ovih karikatura uvrijedilo je mnoge muslimane u Danskoj, koji su tražili da se danska neokonzervativna vlada izjasni o ovoj temi, a danske novine izvine zbog objave crteža. Karikature su u roku od nekoliko mjeseci izazvale veliku, pažnju sveopće svjetske javnosti, a pogotovo njenog muslimanskog dijela, pretvorivši se tokom januara i februara 2006. u pravi incident internacionalnog karaktera. Jedanaest islamskih zemalja, uključujući tu i predstavnike političkog i vjerskog života u Bosnu i Hercegovinu zahtijevalo je hitne mjere danske vlade protiv Jyllands Postena.
Septembar
"12 crteža Muhameda" po prvi put objavljeno kao grupa od 12 karikatura u danskim dnevnim novinama Jyllands Posten 30. septembra 2005
Oktobar
19. oktobra 2005. konflikt poprima međunarodni karakter, kada 11 ambasadora muslimanskih zemalja, uključujući i bosanskohercegovačkog ambasadora Seada Maslu, upućuje molbu danskom premijeru Rasmussenu za hitan sastanak povodom objave crteža Muhameda (koji inače nisu u skladu sa islamskog tradicijom, koja kao takva ne poznaje vizualiziranje poslanika Muhameda). Ambasadori su tražili da se premijer distancira od crteža. Premijer Rasmussen je odbio ovaj zahtjev, navodeći da se vlada ne upliće u posao medija.
Decembar
7. decembra su održane demonstracije u Pakistanu, a 19. decembra 22 bivša danska ambasadora kritiziraju danskog premijera zbog njegovog odbijanja da se sastane sa ambasadorima islamskih zemalja.
Arapskaa Liga kritikuje 29. decembra dansku vladu zbog ponašanja u slučaju s crtežima.
Januar
U novogodišnjem govoru, premijer Rasmussen moli da se koristi korektan način debatiranja, a govor se prevodi i na arapski jezik.
Kršćanske novine "Magazinet" u Norveškoj objavljuju crteže 10. januara [2006. uz dopuštenje "Jyllands Postena".
Stanovništvo Saudijske Arabije počinje bojkotovati danske proizvode u samoposlugama 26. januar]la, a monarhija poziva svog ambasadora u Danskoj na "konsultacije" u Rijad. Istog dana se Norveška izvinjava zbog objave crteža poslanika u tamošnjem magazinu.
Danski gigant mliječnih proizvodaArla Foods objavljuje vijest 27. januara da je Arlina prodaja proizvoda gotovo pala na nulu i da zbog toga dnevno gubi 10 miliona danskih kruna. I druge danske firme, kao što su Lego, Novo, Danpo i Gumlink, pribojavaju se gubitka.
28. januara 2006. danski ambasador u Saudijskoj Arabiji, Hans Klingenberg, daje intervju američkom TV kanalu AP-TV, u kojem kritikuje "Jyllands Posten" zbog nepromišljenosti i nepoznavanja islama.
Istog dana 57 zemalja članica Islamske konferencije (OIC) izjavljuju da Danska treba kategorično osuditi crteže objavljene u danskim novinama.
29. januara Libija odlučuje zatvoriti svoju ambasadu u Danskoj. Sirijska vlada izjavljuje da je "šokirana" crtežima. Danski ambasadori u Jordanu i Kuvajtu pozvani na razgovor u ministarstvima vanjskih poslova ovih zemalja.
Nezadovoljstvo zbog karikiranja poslanika Muhameda raste i u Palestini, gdje se tokom demonstracija pale danske zastave.
Danski premijer Rasmussen se 30. januara [2006. lično ograđuje od crteža, ali se vlada ne izvinjava. Istovremeno se i direktor novina "Jyllands Posten" izvinjava zbog činjenice da su crteži uvrijedili muslimane svijeta, ali se ne izvinjava što su kao takvi i objavljeni.
Istog dana, bivši predsjednik Sjedinjenih Američkih Država Bill Clinton naziva crteže "sramnim". Spaljivanja danske i norveške zastave se nastavlja. Danski "Crveni križ" je primoran da napusti pojas Gaze. Jedna militantna iračka grupa poziva da se napadnu danski i norveški ciljevi u Iraku, jer smatra da trgovinski bojkot nije dovoljno.
Danska dobija podršku od strane ministara vanjskih poslova EU-a, koji izražavaju solidarnost s danskom odbranom slobode govora.
U Iraku je objavljena fatva protiv danskih vojnika u zemlji. Primljena prijetnja da će redakcije danskih novina "Jyllands Postena" u Kopenhagenu i Aarhusu biti dignute u zrak. Policija je evakuirala zgrade, ali nije ništa pronašla.
Februar
Francuske novine France Soir štampa 1. februara 12 crteža. Na naslovnoj stranici se nalazi crtež sa četiri poslanika na oblaku. Isus kaže Muhamedu ”ne budi ljut, Muhamede! Svi smo mi već bili u karikaturama.” Isto veče vlasnik France Soir-a, Raymond Lakah, otpušta direktora. Njemački dnevnik Die Welt također prenosi znatan dio originalnih crteža.
4. februara demonstranti spaljuju dansku, norvešku, švedsku i čileansku ambasadu u glavnom gradu Sirije.
5. februara demonstranti pale danski konzulat u glavnom gradu Libana, Bejrutu.
6. februara ubijena je jedna osoba u žestokim demonstracijama u Afganistanu. To je prva ljudska žrtva u konfliktu zbog karikatura Muhameda. Dvije osobe su ranjene.
Dva dana kasnije, 8. februara se u glavnom gradu Bosne i Hercegovine okupilo oko 2.000 muslimana i tom prilikom zapalili od papira napravljene zastave Kraljevine Norveške i Danske te susjedne Hrvatske. Osim paljevine, demonstracije su protekle mirno.
Opis crteža
12 crteža je nacrtano od 12 različitih karikaturista, po narudžbi Jyllands Postena, koji je ukupno unajmio oko 40 karikaturista da dadnu svoj doprinos Muhamedovom izgledu. Crteži su prema novinama reakcija na samocenzuru koja vlada među danskim crtačima kada se radi o Muhamedovom životu.
12 crteža je i vrlo različito:
Lista bojkotiranih danskih firmi
Prema listićima razdijeljenim u Saudijskoj Arabiji bojkotiraju se sljedeće danske firme:
NGC 3314A
NGC 3314A (također poznat kao ESO 501-46, IRAS 10348-2725, MCG -4-25-41 i PGC 31531) je prečkasta spiralna galaksija koja je udaljena oko 131 miliona sg od Zemlje i nalazi se u sazviježđu Vodena zmija. Najveći prečnik je 1,50 (57 hiljada sg) a najmanji 0,5 uglovnih minuta (19 hiljada sg).
Gajine (Ilijaš)
Gajine su naseljeno mjesto u općini Ilijaš,kanton Sarajevo Bosna i Hercegovina. Nalazi se nekoliko kilometara od magistralnog puta M18 u blizini Olova. Stanovništvo se većinom bavi poljoprivredom i stoćarstvom.
NGC 3314A
Najbliži NGC/IC objekti
Sljedeći spisak sadrži deset najbližih NGC/IC objekata.
Karprofen
Karprofen (na tržištu poznat i kao Rimadyl) je lijek iz grupe nesteroidnih antiupalnih lijekova. Koristi se u veterinarskoj medicini, u svrhu ublažavanja artritisnih simptoma kod starijih pasa. Može se koristiti u kraćem i u dužem vremenskom razdoblju, za ublažavanje bolova u zglobovima ili protiv postoperativne upale.
Administracija
Karprofen je dostupan u tabletama od 25, 75 i 100 mg, kao i u formi injekcija. U Ujedinjenom Kraljevstvu tablete od 50 mg su više korištene od onih od 75 mg. Uobičajena dnevna doza je 1 mg na 1 funtu (453,6 grama) tjelesne težine (oko 2,2 mg na kg). U Australiji prodaje se pod nazivom Norocarp u pakovanjima od 20 mg i 50 mg ili kao Norophen u formi injekcionih tekućina u koncentraciji od 5,0%, za liječenje krava i pasa.
Indikacije
Iako većina pasa dobro reaguje na karprofen, primjećeno je da kod nekih životinja može prouzrokovati zatrovanje jetre, te se zbog toga u prvim godinama njegove primjene širile glasine o iznenadnim uginućima životinja zbog upotrebe karprofena.
mini|desno|200px|Tableta Rimadyla od 100mg, 19 mm široka i 8,6 mm debljine, prodaje se na američkom tržištu Međutim, nikad nije bilo sa sigurnošću utvrđeno, koliko od ovih pojava je bilo povezano sa karprofenom. Treba razmotriti i činjenicu da se ovo sredstvo najčešće propisivalo starijim i oboljelim životinjama, ili u slučajevima jakih bolova.
Nekoliko godina kasnije, utvrđeno je da je karprofen, ipak, siguran za korištenje te je testiran na ogromnom broju raznih životinjskih vrsta. Naravno, ukoliko je životinja bila podvrgnuta liječenju karprofenom na duži period, preporučeno je da se vrše periodični testovi krvi (mjesečno ili barem dva puta godišnje). Ovi testovi trebaju pokazati da li u jetri postoje otrovni nusproizvodi i potvrditi da životinja ne pati od neželjenih reakcija.
Iz nepoznatih razloga pri prvim testiranjima lijeka, crni labradorski retriveri su bili više skloni pokazivati neželjene efekte i reakcije poput problema sa jetrom od drugih pokusnih životinja kada su bili izloženi djelovanju lijeka na duži period (npr. kod otklanjanja bolova pri tretmanu degenerativne bolesti zglobova). Da li je ovo slučaj zbog specifične osjetljivosti pojedinih rasa ili jednostavno zbog toga što su labradori, kao jedna od veoma popularnih rasa pasa koji su ujedno skoni problemima sa zglobovima, bili najzastupljeniji kod ovih testova, do danas je ostalo neriješeno. Neki veterinari, znajući za ove slučajeve, pogrešno tumače dejstvo karprofena te u tretmanu bolesti zglobova propisuju Deramaxx. U svakom slučaju, ostali izvještaji nisu pronašli niti jednu drugu neželjenu reakciju karprofena pri liječenju labradora.
Američka agencija za kontrolu hrane i lijekova (FDA) je primila više od 6.000 izvještaja o smrti životinja koje su, po svemu sudeći, bile prouzrokovane lijekom na bazi karprofena koji je proizvodila farmacijska kompanija Pfizer. Kao rezultat tih izvještaja, FDA je tražila od Pfizera da u svojim marketinškim porukama obavjesti svoje potrošaće o smrtnim slučajevima kao potencijalnim neželjenim efektima pri upotrebi lijeka. Pfizer je to odbacio, no, kao kompromis, u prilozima i na pakovanjima lijeka je morao naznačiti smrt kao jedan od neželjenih efekata. Planovi su, da se izda posebno pismo veterinarima, te da se u pakovanja lijeka uključi poseban list o opasnostima pri upotrebi lijeka.
Pfizer je morao objaviti probleme koje su prijavili neki vlasnici pasa, naročito grupa potrošaća okupljenih oko kampanje nazvane BARKS (engl. Be Aware of Rimadyl's Known Side-effects - Budimo upozoreni na poznate neželjene efekte Rimadyla). Naveli su između ostalog da u neželjene efekte spadaju gubitak apetita, mučnina, povraćanje, epilepsija i teška oštećenja jetre. Kompanija je navodno kontaktirala sa vlasnicima ljubimaca, potičući ih da svoje priče objavljuju na internetu, te im ponudila plaćanje medicinskih i dijagnostičkih troškova za pse koji su bili oboljeli zbog Rimadyla.
Miotonija
Uzroci
Miotonija se može pojaviti u sljedećim bolestima s različitim uzrocima vezanim za ionske kanale u membrani vlakana skeletnih mišića (sarkolema). Miotonija se javlja i kod određenih tipova mišićnih distrofija udova, miofibrilskih miopatija, distalnih miopatija i miopatija inkluzijskog tijela. I ostale kanalopatije mogu ga uzrokovati. Takođe je povezana sa Schwartz-Jampelovim sindromom.
NGC 7764A-3
NGC 7764A-3 (također poznat kao ESO 293-8, MCG -7-1-1, N 7764E in PGC i PGC 72769) je eliptična galaksija koja je udaljena oko 405 miliona sg od Zemlje i nalazi se u sazviježđu Feniks. Najveći prečnik je 0,40 (47 hiljada sg) a najmanji 0,4 uglovnih minuta (47 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6248
NGC 6248 (također poznat kao MCG 12-16-9, PGC 58946 i UGC 10564) je prečkasta spiralna galaksija koja je udaljena oko 52 miliona sg od Zemlje i nalazi se u sazviježđu Zmaj. Najveći prečnik je 3,10 (47 hiljada sg) a najmanji 1,2 uglovnih minuta (18 hiljada sg). Prvo otkriće je napravio Lewis Swift 11. augusta 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 94-2
NGC 94-2 (također poznat kao PGC 1670567) je spiralna galaksija koja je udaljena oko 269 miliona sg od Zemlje i nalazi se u sazviježđu Andromeda. Najveći prečnik je 0,40 (31 hiljada sg) a najmanji 0,2 uglovnih minuta (16 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Ranokršćanska bazilika u Mramorku
Ranokršćanska bazilika u Mramorku, nalazila se na lokalitetu Crkvine, općina Osmaci, Bosna i Hercegovina.
Bazilika je nastala u periodu IV-VI stoljeće. U pogledu crkvene organizacije pripadala je biskupiji sa središtem u Sirmijumu (Sremska Mitrovica). Ovakav zaključak se nameće zbog geografske blizine Zvornika, odnosno putne stanice Ad Drinum koja se nalazila na komunikaciji Sirmijum – Argentaria. Otkriće kasnoantičke bazilike potvrđuju dosadašnje naučne teze da je na prostoru sjeveroistočne Bosne bio jak utjecaj Sirmijuma, jednog od najvažnijih rimskih administrativnih centara na Balkanu.
Opis
Na arheološkom lokalitetu Crkvina u opštini Osmaci, 2015. godine pronađeni su ostaci dvobrodne kasnoantičke bazilike. Prostor sjeveroistočne Bosne siromašan je ovakvim nalazima, pa je ovaj nalaz značajan. Dimenzije novootkrivene bazilike su 17,60 x 11 metara, a apsida bazilike je dimemenzija 4,90 x 2,20 metara. Utvrđeno je da su u gradnji bazilike postojale dvije faze koje se razlikuju po starosti.
Bazilika je građena od lomljenog kamena sa pritesanim ivicama, dok je kao vezivni materijal korišćen krečni malter. Jedino su za izgradnju apside, pored lomljenog kamena, korišćeni pravilno isječeni blokovi sige, oblika pravougaonika. Naos bazilike je zidan tehnikom opus incertum, sa kamenom redanim u slojevima, dok se na pojedinim dijelovima priprate i južnog broda pojavljuje i opus spicatum. Zidovi bazilike su dobro očuvani i na pojedinim mjestima dostižu visinu od 1,80 metara. Izuzetak je samo središnji dio apside i manji dio spoljnog zida južnog broda, gdje postoje oštećenja zida.
U poređenju sa bazilikama na prostoru Bosne i Hercegovine, bazilika u Mramorku ima najveću visinu očuvanosti zidova.
Nalazi
U jugoistočnom dijelu bazilike, neposredno uz apsidu, nalazi se prostorija u kojoj je otkrivena pravougaona grobnica sa djelimično sačuvanom konstrukcijom krova na svod. Unutar grobnice su pronađeni skeletni ostaci pet osoba. Zatečene razbacane kosti navode na pretpostavku da je grobnica naknadno otvarana. Od grobnih priloga pronađeni su samo dio staklene posudice i jedan manji željezni nož. Od pokretnih nalaza, u šutu iznad poda bazilike, pronađena je velika količina fragmenata keramike i stakla, jedna kliješta, veliki broj gvozdenih klinova različite veličine, kao i više predmeta od gvožđa, za sada nedefinisane namjene.
Stela
Važno je istaći da je na ovom lokalitetu pronađena i jedna nadgrobna stela iz principata. Riječ je o spomeniku koji krasi visoka kvaliteta izrade, što se ogleda kroz uklesane portrete pokojnika i njihovih nasljednika. Stela je izuzetno lijepo stilski urađena i jedan je od općenito najljepših primjera sepulkralnih spomenika pronađenih na tlu Bosne i Hercegovine. Na spomeniku su uklesani portreti pokojnika i njihovih nasljednika te scene lova. Natpisno polje je dosta veliko i bogato ukrašeno. Zbog djelovanja ljudskog faktora nakon pronalaska, natpisno polje je pretrpjelo krupna oštećenja. Onomastička analiza sačuvanog teksta je pokazala da su pokojnici imali klaudijevski nomen. U pitanju je carski nomen koji je dosta rijedak u unutrašnjosti.
U slučaju ove nadgrobne stele iz Mramorka po svemu sudeći se radi o doseljenicima, moguće Italicima.
3. arondisman (Pariz)
3. arondisman, Temple, je jedan od 20 arondismana francuskog glavnog grada Pariza.
Geografski položaj
mini|desno|Karta 3. arondismana 3. arondisman se nalazi na desnoj obali Seine. Graniči sa 10.arondismanom na sjeveru i 11. arondismanom na istoku, na jugu sa 4. arondismanom i na zapadu sa 1. i 2. arondismanom.
Četvrti
mini|desno|Karta 3. arondismana sa četvrtima Svaki arondisman u Parizu je podijeljen na četiri kvarta, koji su vezano za podjelu na arondismane, numerisani brojevima od 1 do 80. Arondisman se dijeli na četiri gradske četvrti:
Promet
Kroz 3. arondisman prolazi šest linija pariskog metroa:
Poznate građevine
mini|250px|Le square du Temple, la mairie d'arrondissement au fond
NGC 4837-1
NGC 4837-1 (također poznat kao IRAS 12545+4834, MCG 8-24-11, PGC 44188 i UGC 8068) je pekulijarna galaksija koja je udaljena oko 394 miliona sg od Zemlje i nalazi se u sazviježđu Lovački psi. Najveći prečnik je 1,10 (126 hiljada sg) a najmanji 0,5 uglovnih minuta (57 hiljada sg).
Najbliži NGC/IC objekti
Sljedeći spisak sadrži deset najbližih NGC/IC objekata.
Paramyotonia congenita
Paramyotonia congenita ('PC) je rijedak kongenitalni autosomno dominantni nervnomišićni poremećaj koji karakterizira "paradoksalna" miotonija. Ovaj tip miotonije nazvan je paradoksalnim jer se pogoršava vježbanjem, dok se klasična miotonija, kao što se vidi u myotonia congenita, ublažava vježbanjem. PC se također razlikuje po tome što može biti izazvan niskim temperaturama. Iako je uobičajeniji za poremećaj periodične paralizne poremećaje, pacijenti sa PC-om također mogu imati paralizu izazvanu kalijem. PC se obično javlja u prvoj deceniji života i ima 100% penetrabilnost. Pacijenti s ovim poremećajem obično imaju miotoniju na licu ili gornjim ekstremitetima. Donji ekstremiteti su općenito manje zahvaćeni. Dok neki drugi srodni poremećaji dovode do atrofije mišića, to nije uobičajeno kod PC-a. Ova bolest se također može manifestirati kao hiperkalemijska periodična paraliza i postoji debata o tome da li su ova dva poremećaja zapravo različita.
Simptomi i znaci
Pacijenti se obično žale na ukočenost mišića koja se može nastaviti do fokusirane slabosti. Ova ukočenost mišića se ne može ukloniti, za razliku od myotonia congenita. Ovi simptomi su pojačani (a ponekad i inducirani) u hladnom okruženju. Naprimjer, neki pacijenti su izjavili da jedenje sladoleda dovodi do ukočenosti grla. Kod drugih pacijenata, vježba konzistentno izaziva simptome miotonije ili slabosti. Tipične prezentacije ovoga su tokom čučnjeva ili ponavljanog stiskanja šaka. Neki pacijenti također ukazuju da specifična hrana može izazvati simptome paramiotonije kongenite. Izolirani slučajevi su prijavili da mrkva i lubenica mogu izazvati ove simptome. Kanonska definicija ovog poremećaja isključuje trajnu slabost u definiciji ovog poremećaja. U praksi, međutim, ovo se u literaturi nije striktno pridržavalo.
Patofiziologija
Paramyotonia congenita (kao i hiperkalemijska periodična paraliza i miotonija pogoršana kalijem) je uzrokovana mutacijama natrijevog kanala, SCN4A. Fenotip pacijenata sa ovim mutacijama je prikazan u tabeli 1. Ove mutacije utiču na brzu inaktivaciju kodiranog natrijevog kanala. Također postoje indikacije da neke mutacije dovode do izmijenjene aktivacije i deaktivacije. Rezultat ovih promjena kinetike kanala je da postoji produžena unutrašnja (depolarizirajuća) struja nakon ekscitacije mišića. Tu je i uvođenje "struje prozora" zbog promjena u naponskoj osjetljivosti kinetike kanala. Ovo dovodi do općeg povećanja ćelijske ekscitabilnosti, kao što je prikazano na slici 1. Provedeno je jedno istraživanje velikog broja pacijenata sa kongenitalnom paramiotonijom. Od 26 tipova, utvrđeno je da 17 (71%) ima mutaciju u SCN4A, dok 6 (29%) nije imalo poznatu mutaciju. Ne postoji velika razlika između ove dvije grupe osim što pacijenti bez poznate mutacije imaju napade izazvane manje hladnoćom, a više glađu, mnogo je vjerovatnije da će imati normalne mišićne biopsije i pokazuju manje smanjene mišićne akcijske potencijale u usporedbi s pacijentima s poznate mutacije.
Dijagnoza
Dijagnoza paramiotonije kongenite postavlja se na osnovu procene simptoma pacijenta i historije bolesti. Miotonija se mora povećati s vježbanjem ili kretanjem i obično se mora pogoršati na niskim temperaturama. Pacijenti koji imaju trajnu slabost se obično ne okarakteriziraju kao oni koji imaju PC. Elektromiografija se može koristiti za razlikovanje paramyotonia congenita i myotonia congenita. , Kliničari takođe mogu pokušati da izazovu epizode ili miotoniju i slabost/paralizu kod pacijenata kako bi utvrdili da li pacijent ima PC, hiperkalemijsku periodičnu paralizu ili jednu od miotonija pogoršanik kalijem. Genomsko sekvenciranje gena SCN4A je definitivna dijagnostička determinanta.
Liječenje
Nekim pacijentima nije potrebno liječenje za liječenje simptoma urođene paramiotonije. Drugi zahtijevaju liječenje ukočenosti mišića i često smatraju da je meksiletin od pomoći. I drugi su otkrili da pomaže acetazolamid. Izbjegavanje događaja koji izazivaju miotoniju je također efikasan metod prevencije miotonije.
Epidemiologija
Paramyotonia congenita se smatra izuzetno rijetkim poremećajem, iako je urađeno malo epidemiološkog rada. Prevalencija je općenito veća u populacijama porijeklom iz Evrope, a niža među Azijatima. Epidemiološke procjene su date za njemačku populaciju. Tamo je procijenjeno da je prevalencija PC-ja između 1:350 000 (0,00028%) i 1:180 000 (0,00056%). Međutim, njemačka populacija pacijenata sa PC nije ravnomjerno raspoređena po cijeloj zemlji. Mnoge osobe sa PC glasnikom iz oblasti Ravensberg u severozapadnoj Nemačkoj, gdje je efekt osnivača odgovoran za većinu slučajeva.
IC 1664
IC 1664 je dvostruka zvijezda i nalazi se u sazviježđu Tukan. Prvo otkriće je napravio DeLisle Stewart 27. novembra 1900. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Evropsko prvenstvo u atletici 2016 – troskok (žene)
Takmičenja u troskoku za žene na Evropskom prvenstvu u atletici 2016. održana su 8. i 10. jula na Olimpijskom stadionu u Amsterdamu. Takmičenje je bilo podijeljeno u dvije faze: kvalifikacije i finale. Patrícia Mamona iz Portugala osvojila je zlatnu medalju, Hana Knjazjeva-Minenko iz Izraela osvojila je srebro, dok je Paraskevi Papachristou iz Grčke osvojila bronzanu medalju.
Raspored
Sva vremena prikazana su po lokalnom vremenu (CEST/UTC +2).
Zemlje učesnice
Učestvovalo je 22 takmičarke iz 17 država.
Kvalifikacije
Kvalifikacijsko takmičenje održano je 8. jula 2016. u 13:10 (CEST).
Kvalifikacijsko takmičenje je bilo podijeljeno u dvije grupe. Kvalifikacijska norma bila je 14,00 m (Q), a ispunilo ju je 6 takmičarki. Ostalih 6 određeno je prema postignutim rezultatima (q).
Finale
Finalno takmičenje održano je 10. jula 2016. u 17:25 (CEST).
Edin Karamazov
thumb|350px|desno|Lutenist Edin Karamazov. '''Edin Karamazov, rođ. Džananović''' (rođen 1965. godine u Zenici, SFR Jugoslavija) je bosanskohercegovački muzički umjetnik, gitarist i lautist bohemskog karaktera. Štićenik Sergiu Celibidachea, počeo je svoju muzičku karijeru kao klasični gitarista prije nego što je počeo da svira baroknu lutnju, koju je studirao kod Hopkinsona Smitha na muzičkoj akademiji Schola Cantorum Basiliensis u Baselu, Švicarska. Djeluje skupa sa ansamblima kao što su Hesperion, L'Arpeggiata, Hilliard Ensemble, Mala Punica, Orpheus Chamber Orchestra kao i sa umjetnicima kao Andreas Scholl, Maria-Cristina Kiehr, Arianna Savall i Sting. Edin Karamazov svira nekoliko žičanih instrumenata iz različitih kultura i epoha i ostaje posvećen u istraživanju korištenja lutnje u modernoj muzici u vezi savremene improvizacije. Osim svoje samostalne karijere on uživa prateći pjevače različitih stilova i kulturnih naslijeđa.
Biografija
Karamazov je ostvario svoj prvi solo nastup kao lutenist 1998. godine, zamjenjujući u zadnjoj minuti legendarnog Juliana Breama. Od tada je postao jedan od najuzbudljivijih i harizmatičnih svirača lutnje današnjice. Njegovi uzbudljivi virtuozni nastupi na lutnji i gitari, sa repertoarom koji se kreće od klasika iz 16. vijeka do moderne muzike, pobrali su odlične kritike u Evropi i Americi. Kao solista nastupao je i snimao sa vodećim međunarodnim ranim muzičkim ansamblima i umjetnicima poput Hilliard Ensemble, Hesperion XX, Andreas Scholl, kao i sa britanskim rok muzičarem Stingom. Karamazov je savršen tumač i izvrstan tehničar na brojnim ranim i savremenim gudačkim instrumentima. Izuzetan je koncertni umjetnik pojavljujući se u brojnim važnim konertnim dvoranama, uključujući Amsterdam Concertgebouw, londonski Wigmore Hall, Berlinskoj filharmoniji, i Konzerthaus u Beču, između ostalih. Nastavljajući tradiciju iz svojih ranih dana on i dalje uživa u improvizovanim muzičkim nastupima na ulici.
Muzičko stvaralaštvo
Njegovo muzičko stvaralaštvo uključuje dva CD-a za izdavačku kuću Decca, "Musicall Banquet" - zbirka pjesama na lutnji sa Andreasom Schollom i "Wayfaring Stranger" - narodne pjesme sa Andreasom Schollom. Njegov izuzetno uspješan album Songs from the Labyrinth sa Stingom u izdanju Deutsche Grammophon, ne samo da ga je učinio veoma poznatim daleko izvan granica svijeta tzv. rane muzike, nego je i pokrenuo novu " renesansu" u sviranju lutnje za 21. vijek. Na CD su snimljene skoro sve pjesme od engleskog kompozitora Johna Dowlanda i jedna pjesma također od engleskog kompozitora Roberta Johnsona.
Njegovi najnoviji snimci za Decca su objavljeni uz velikoj priznanje: "The Lute is Song" sadrži solo radove od Johanna Sebastiana Bacha, Leo Brouwera, Giovannija Zambonija i Carla Domeniconija. Tu su i arije od Georga Friedricha Händela sa Andreasom Schollom, djela Henry Purcella sa Renée Fleming, te narodna makedonska pjesma s makedonskom pjevačicom i tekstopiscem Kaliopi Bukle, kao i pjesma od Stinga odsvirana zajedno sa istoimenim muzičarem. Sarađuje i s pjevačicom sevdalinki Amirom Medunjanin.
Gornja Bioča (Ilijaš)
Gornja Bioča je naseljeno mjesto u općini Ilijaš, Bosna i Hercegovina.
NGC 1816
NGC 1816 (također poznat kao ESO 85-SC37) je otvoreno zvjezdano jato i nalazi se u sazviježđu Zlatna riba. Prvo otkriće je napravio John Frederick William Herschel 2. januara 1837. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Demografija Bijeljine
Po popisu stanovništva u Bijeljini koji je izvršen u martu 1991. godine, kao dio Popisa stanovništva u Jugoslaviji, na površini od 734 km2 1991. godine u općini Bijeljina živjelo je 96.988 stanovnika, raspoređenih u 60 naseljenih mjesta. Po procjeni iz 2010. godine broj stanovnika grada Bijeljine je 108.814 stanovnika.
Demografija Brčkog
Po popisu stanovništva iz 1991. godine, općina Brčko imala je 87.627 stanovnika, raspoređenih u 59 naselja.
Popis 1991.
ukupno: 87.627
Popis 1981.
ukupno: 82.768
Demografske karakteristike
Brčko, grad sa svojih 87.627 stanovnika (po zadnjem popisu stanovništva), smješten je u Bosanskoj Posavini i na osnovu svog geografskog položaja, privrednih i drugih kapaciteta, predstavlja privredni i kulturni centar Bosanske Posavine. Općina Brčko čini 18,72% teritorije i 24,18% ukupnog stanovništva Bosanske Posavine.
Statistički ured Brčko distrikta objavio je u junu 2006. godine posljednje pokazatelje o ekonomskim kretanjima i prirastu stanovništva u Brčko distrikta za prvih par mjeseci 2006. godine i usporedbe s prethodnim godinama i ostalim područjima u BiH.
Tako smo došli do podatka da u distriktu ima registrirano oko 105.000 stanovnika. Od toga broja stalno prisutnih u distriktu je oko 75.000, dok ih je u inostranstvu oko 27.500. U distriktu se u prosjeku rađa oko 1.000 a umire oko 800 osoba godišnje. Prosječna neto plata u aprilu 2006. godine u distriktu Brčko iznosila je 666 konvertibilnih maraka (KM), dok je, na primjer, u aprilu 2005. godine ona iznosila 706 maraka. Potrošačka korpa u distriktu Brčko u aprilu 2006. godine malo je skuplja u poređenju sa prethodnom godinom. U aprilu 2005. godine iznosila je oko 390 maraka, a 2006. godine oko 422 marke. Uprkos blagom poskupljenju potrošačke korpe u distriktu Brčko, ona je i dalje jeftinija nego u bh. entitetima. Broj zaposlenih s krajem aprila 2006. godine u distriktu iznosi oko 13.300, dok je broj nezaposlenih oko 18.100. U Distriktu Brčko ima oko 8.490 penzionera, od toga u Fondu PIO Republike Srpske 4.760, a u Fondu MIO Federacije BiH oko 3.730 korisnika penzija. Prosječna penzija u aprilu 2006. godine je iznosila 206 maraka, a u aprilu 2005. godine je bila manja - 182 marke.
Stanovnici distrikta Brčko, gledajući prosjek, su relativno mladi. Prosječna starost iznosi 37 godina. Prosječno se žene sa 29 godina a udaju sa 26, prvo dijete dobijaju sa 26 godina, a umiru u prosjeku sa 71 godinu starosti.
Domaljevac-Šamac
Domaljevac-Šamac jedna je od tri općine u Posavskom kantonu na sjeveru Bosne i Hercegovine.
Poslije potpisivanja Dejtonskog mirovnog sporazuma, najveći dio općine Šamac ušao je u sastav Republike Srpske. U sastav Federacije Bosne i Hercegovine, ušla su naseljena mjesta: Bazik i Domaljevac, te dijelovi naseljenih mjesta: Šamac, Brvnik, Grebnice i Tišina. Od ovog područja formirana je općina Domaljevac-Šamac.
Geografija
Općina Domaljevac-Šamac nalazi se u sjevernom dijelu Bosne i Hercegovine.
Uprava
Sjedište općine Domaljevac-Šamac je u naseljenom mjestu Domaljevac.
Spisak naseljenih mjesta u gradu Bijeljini
Opći podaci
Bijeljina je grad, naselje i općina koja se nalazi u sjeveroistočnom dijelu Bosne i Hercegovine. Naseljena mjesta u općini Bijeljina, po popisu stanovništva iz 2013. (ukupno 67) su:
NGC 6249
NGC 6249 (također poznat kao ESO 277-SC19) je otvoreno zvjezdano jato i nalazi se u sazviježđu Škorpion. Prvo otkriće je napravio John Frederick William Herschel 1. juna 1834. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Politeizam
Politeizam je vjerovanje u više bogova, odnosno mnogoboštvo koja su obično sastavljena u panteon bogova i boginja, zajedno sa vlastitim vjerskim sektama i ritualima. Politeizam je vrsta teizma. Starija je forma religije od monoteizma i u suprotnosti je sa njom.
U religijama koje prihvataju politeizam, različiti bogovi i boginje mogu predstavljati sile prirode ili pretke; mogu se posmatrati kao autonomne, kao aspekti ili emanacije božanstva stvaraoca ili transcendentalnog apsolutnog principa (monističke teologije), koji se manifestuje imanentno u prirodi (panenteističke i panteističke teologije). Politeisti ne obožavaju uvijek sve bogove podjednako; oni mogu biti henoteisti, specijalizovani za obožavanje jednog određenog božanstva, ili katenoteisti, koji obožavaju različita božanstva u različito vreme.
Politeizam je bio tipičan oblik religije prije razvoja i širenja abrahamskih religija judaizma, kršćanstva i islama, koje su provodile monoteizam. Dobro je dokumentovan kroz historiju, od prahistorije i najranijih zapisa o staroegipatskoj religiji i drevnoj mezopotamskoj religiji do religija koje su preovladavale tokom klasične antike, kao što su drevna grčka religija i drevna rimska religija, i u etničkim religijama kao što su germanske, slavenske i Baltičko paganizam i indijanske religije.
Hinduizam, iako se popularno smatra politeističkim, ne može se isključivo kategorizirati kao takav jer neki hindusi sebe smatraju panteistima, a drugi monoteistima. Oba su kompatibilna sa hinduističkim tekstovima, budući da ne postoji konsenzus o standardizaciji u vjeri. Vedanta, najdominantnija škola hinduizma, nudi kombinaciju monoteizma i politeizma, vjerujući da je Brahma jedina konačna stvarnost univerzuma, ali se jedinstvo s njim može postići obožavanjem više bogova i boginja.
U islamu, kršćanstvu i judaizmu i većini drugih monoteističkih religija politeizam se smatra posljedicom odbacivanja vjere u istinitog jednog Boga, i njegova supstitucija nečim što je plod mašte, odnosno personifikacija sila i pojava prirode, od koje se otuđio, otuđenjem od Boga.
Terminologija
Termin dolazi od grčkog πολύ (poly što znači mnogo) i θεός ( theos što znači bog), a skovao ga je jevrejski pisac Filon Aleksandrijski da bi raspravljao s Grcima. Kada se kršćanstvo proširilo po cijeloj Europi i Mediteranu, nehrišćane su samo nazivali nežidovima (izraz koji su Jevreji prvobitno koristili za označavanje nežidova) ili paganima (lokalno stanovništvo) ili jasno pežorativnim izrazom idolopoklonici (poštovatelji "lažnih" bogova). U moderno doba, izraz politeizam je prvi oživio na francuskom od Jean Bodin 1580. godine, nakon čega je uslijedila upotreba Samuela Purchasa na engleskom 1614.
Bogovi i božanstva
Božanstva politeizma često se prikazuju kao složene ličnosti većeg ili manjeg statusa, sa individualnim vještinama, potrebama, željama i historijom, na mnogo načina slične ljudima (antropomorfne) po osobinama ličnosti, ali s dodatnim individualnim moćima, sposobnostima, znanjem ili percepcijom. Politeizam se ne može jasno odvojiti od animističkih vjerovanja koja prevladavaju u većini narodnih religija. Bogovi politeizma su u mnogim slučajevima najviši red u kontinuitetu natprirodnih bića ili duhova, koji mogu uključivati pretke, demone i druge. U nekim slučajevima ovi duhovi se dijele na nebeske ili zemljane klase, a vjerovanje u postojanje svih ovih bića ne podrazumijeva i njihovo obožavanje.
Vrste božanstava
Postoji više vrsta božanstava koje se često nalaze u politeizmu a koji mogu uključivati:
Religija i mitologija
U klasičnoj eri, neoplatoničar Salustius iz 4. vijeka n. e. kategorizirao je mitologiju u pet tipova:
Vjerovanja mnogih historijskih politeističkih religija obično se nazivaju "mitologijom", iako priče koje kulture pričaju o svojim bogovima treba razlikovati od njihovog obožavanja ili vjerske prakse. Na primjer, božanstva prikazana u sukobu u mitologiji često su se obožavala jedno pored drugog, što ilustruje razliku unutar religije između vjerovanja i prakse. Naučnici kao što su Jaan Puhvel, J. P. Mallory i Douglas Q. Adams rekonstruirali su aspekte drevne proto-indoevropska religije iz koje se smatra da potiču religije različitih indoevropskih naroda, za koju se vjeruje da je u suštini bila naturalistička numenistička religija. Primjer religijskog pojma iz ove zajedničke prošlosti je koncept dyēus, koji je posvjedočen u nekoliko religijskih sistema naroda indoevropskog govornog područja.
Drevne i historijske religije
Poznati historijski politeistički panteoni uključuju sumerske bogove, egipatske bogove, panteon posvjedočen u klasičnoj antici (u staroj grčkoj i rimskoj religiji), nordijske Æsir i Vanir, Yoruba Orishu i astečke bogove.
U mnogim civilizacijama panteoni su imali tendenciju rasta tokom vremena. Božanstva koja su se prvo štovala kao zaštitnici gradova ili drugih mjesta počela su se skupljati dok su se carstva prostirala na većim teritorijama. Osvajanja bi mogla dovesti do potčinjavanja panteona jedne kulture panteonu osvajača. Kulturna razmjena mogla bi dovesti do toga da se "isto" božanstvo poštuje na dva mjesta pod različitim imenima, kao što se vidi kod Grka, Etruščana i Rimljana, kao i do kulturnog prenošenja elemenata strane religije, kao kod drevnog egipatskog božanstva Ozirisa. , koji je kasnije obožavan u staroj Grčkoj.
Većina drevnih sistema vjerovanja smatrala je da bogovi utječu na ljudske živote. Međutim, grčki filozof Epikur je smatrao da su bogovi neiskvarena, ali materijalna, blažena bića koja naseljavaju prazne prostore između svjetova i ne opterećuju se poslovima smrtnika, već ih um može uočiti, posebno za vrijeme sna.
Filatelija u Bugarskoj
mini|141x141piksel|Prva marka Bugarske Bugarska se oslobodila od Osmanlijskog carstva 1878. godine Od 1879. godine, marke izdane su na bugarskoj ćirilici, a neki od markica kao što su one izdane u 1901-obilježena 25. obljetnica Aprilskog ustanka protiv Turaka i 1902., proslavio je 25. obljetnicu bitke na Shipka.Bugarska je postala de jure nezavisna država 1908. godine, iako su rane marke izdane u 1910 i prikazanih cara Ferdinanda i cara Borisa III.
Brojevi izdanja
1878-1908 mini|168x168piksel|Pečat Bugarske s portretom princa Ferdinanda iz 1901. godine 21. septembra 1878. godine, princ A. M. Dondukov-Korsakov izdao je naredbu poštanskom odjelu Ministarstva unutarnjih poslova Ruskog carstva da proizvede milijun poštanskih maraka za bugarsku internu prepisku. U pismu je bio vezan projekt marka slike  - igrati staru bugarsku lik stoji lava. Ovaj je crtež predložio Bugar Georgy Kirkov, službenik za posebna zaduženja pod sofijskim guvernerom P. V. Alabinom. Naređene su marke od pet apoena u francuskoj valuti : 5, 10, 20, 40 i 80 centimeta, Oni su u skladu sa predloženim tarifama za isplatu jednostavnog dopisivanja u Bugarskoj: a naknada težina - 20 centi za svaku puno pisanja težine; registrirani artikli - plus 20 centi po narudžbi i 10 centi po primitku; predmeti s paketa (knjige, plakati, najave, itd.) - 5 centimeta za svaku težinu od 3 serije  .
U istom je pismu A. M. Dondukov-Korsakov tražio da se ubrza proizvodnja maraka za bugarsku poštu. Osim toga, postavio je pitanje uvjeta za razmjenu poštanske korespondencije između Bugarske i Rusije. U odgovoru na pismo od 17. oktpbra 1878., odjel je predložio uspostaviti razmjenu poštanskih korespondencija na zajedničkoj osnovi. Na temelju odluka Opće poštanske konvencije od 20. maja ( 1. juna 1878. )  Kojom su utvrđene međunarodne pristojbe za slanje zatvorenih pisama u 25 centi za svakih 15 gtežina, poštanske pošiljke - 5 centi za svakih 50 g i ne više od 25 centi po narudžbi (u dodatku za prikupljanje težine, uključujući naknadu za primanje pošte). Poštanski ured preporučio je te naknade za poštanske odnose između Bugarske i Rusije, ukazujući da se one mogu koristiti i za internu bugarsku prepisku. Vrijednosnice poštanskih maraka u ovom slučaju trebaju biti postavljene na 5, 10, 25, 50 centi i 1 franak. Ovaj je prijedlog prihvaćen
1908-1944 mini|Ekspresna marka Bugarske, 1939. godine 22. septembra 1908. Bugarska je proglašena kraljevstvom, ali taj događaj nije obilježen pečatima. Počevši od 1911., umjesto natpisa Bolg. "Bugarska je dobra" ( bugarski post ) u minijaturama je počela pisati "Bugarska". Tek 1917. godine objavljen je niz posvećen okupaciji (u bugarskoj verziji - oslobađanju) Makedonije s potpunim naslovom "Kraljevina Bugarska". Nakon toga, markice s punim imenom izašle su 1919. i od 1937. do 1944. godine. Ponekad je naziv države na francuskom označavan na markama  - "Bulgarie"